بيتويناتنا Betweenatna ݣروب د لموسيقا مغريبي تأسس ف 2011. سّتيل د لݣروب كايجمع بين رّوك و لميطال و لفيزيون لمغريبية و لميزة ديال لكلمات ديالهوم هي سّخرية و لفكاهة لّي كاتلعب على تفاصيل من ثّقافة لمغريبية و لفنون شّعبية لمغريبية. لݣروب مكون من 4 د لأعضاء: أوبيز (لمغني رّئيسي) و عبد صّمد ف لݣيطار و سعيد ف لباص و أمين حاما ف لباطري. لأعضاء د بيتويناتنا كانو ف ݣروبات خرين من رّواد د لموسيقى لمغريبية لبديلة Alternative لّي بدات ف سنوات 2000 بحال هوبا هوبا سبيريت (ف لحالة ديال أوبيز). أول ديسك د لݣروب، لّي تشهر بيه، كان هو "عبدة" لّي كايشير ل لمحاكمة د 2003 لّي تحبسو فيها، ظلما، 13 شاب كازاوي مبليين ب رّوك ب تهمة "عبادة الشيطان". من أشهر دّياسك د بيتويناتنا: "لهندية"، "لّا يشافي"، "عبدة". "باكية مارلبورو"، "إيزابيل ماطيشا". عبد الصمد بورحيم - ݣيطار. أوبيز - لغنا. سعيد ݣمحا - لباص. أمين حاما - باطري. VIDÉO. LAY CHAFI, LE NOUVEAU CLIP DÉJANTÉ DE BETWEENATNA Festival Gnawa - betweenatna ROCK – MAROC Betweenatna